(P) Liga Campionilor la fotbal feminin se întoarce! SuperMeciuri în sferturile competiției
Marți și miercuri e timpul pentru Liga Campionilor! Săptămâna aceasta, este rândul SuperFetelor din fotbalul european să facă spectacol pe teren. Competiția revine cu faza sferturilor, cu prezențe surprinzătoare și absențe greu de explicat.
SuperFetele din SuperSferturi
Ajax – Chelsea și Benfica – Lyon sunt confruntările de marți. Benfica și Ajax s-au calificat de pe locul doi al grupelor A, respectiv C, iar Chelsea și Lyon, din postura de lideri ai grupelor B și D. Retururile urmează să se joace pe 27 martie la Londra și Lyon. Chelsea e dată ca învingătoare sigură a duelului din tur, la fel și Lyon, câștigătoarea all-time a competiției cu 8 trofee până acum.
Hacken – PSG și Brann – Barcelona se joacă miercuri. Hacken nu a mai ajuns în această fază a competiției din sezonul 2012-2013, când le avea ca adversare pe franțuzoaicele de la Juvisy. Atunci, Juvisy se impunea cu 4-1 la general. Pe de altă parte, Brann se află în premieră în sferturi, dar ghinionul face să o aibă ca oponentă pe Barcelona, campioana en-titre.
Surprinzătoare sunt absențele din sferturi ale unor cluburi mari precum Bayern, Real Madrid sau AS Roma. Real Madrid nu a obținut nicio victorie în acest sezon, iar Bayern și AS Roma au încheiat tabloul grupei C, cu 7 puncte pentru bavareze și 5 pentru italience.
Urmăriți SPORT.RO și pe Google News